Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: hozzájuk kapcsolódó személyes adatok kezeléséről és védelméről szóló 1997. évi XLVII. törvény korlátozását jelenti,
Paragraph Index: 1465

hozzájuk kapcsolódó személyes adatok kezeléséről és védelméről szóló 1997. évi XLVII. törvény korlátozását jelenti, ezért az egészségügyi miniszterhez fordultam és tájékoztatást kértem arról, hogy várható-e a kérdés megfelelő törvényi rendezése, valamint elképzelhetőnek tart-e más — a polgárok információs önrendelkezési jogát a finanszírozási érdekek elé helyező — megoldási lehetőséget. Miniszter Úr válaszában tájékoztatott arról, hogy a finanszírozási és az orvos-szakmai szempontoknak az eddigi tapasztalatok alapján történő átgondolását követően, és a megkeresésemben foglaltakat figyelembe véve fogja a 16/1972. (IV. 29.) MT rendelet megfelelő módosítása iránti intézkedéseket megtenni. Budapest, 1999. augusztus 31. Üdvözlettel: Dr. Majtényi László (103/K/1999) * * * [Állásfoglalás: a különleges adatokat tartalmazó terhesgondozási könyvet a terhességi, gyermekágyi segélyre jogosultság megállapítására bekérni nem szabad] [...] igazgató főorvos Egészségügyi Otthon Tisztelt Igazgató Főorvos Úr! Gyermeket szült kolléganői „Terhes kiskönyv”-ében található személyes adataik kezelését érintő beadványával kapcsolatban a vizsgálatot lezártam, ennek eredményéről az alábbiakban tájékoztatom: Beadványában azt kifogásolta, 2000/88/II. szám hogy a terhességi gyermekágyi segély folyósításához igazolásképpen a Pest megyei Területi Államháztartási és Közigazgatási Információs Szolgálat (TÁKISZ) bekéri „a frissen szült nőktől a Terhes kiskönyvet, amely sok egészségügyi adatot tartalmaz”. Hivatalomhoz korábban is érkeztek már bejelentések arról, hogy egyes kifizetőhelyeken lemásolják a teljes Terhes kiskönyveket.

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes